text: <p>قالت خلود <i>المختاري،</i> <b>مرات</b> <u>سليمان</u> <b>الريسوني،</b> انها <b>كانت</b> <i>على</i> علاقة طيبة مع المشتكي بزوجها “آدم”، حتى بعد واقعة اغتصابو المزعومة، <u>بحيث</u> كانت عاوناتو يكتب <u>رسالة</u> لمنظمة العفو الدولية باش <i>ياخد</i> اللجوء <b>بسبب</b> <u>التوجه</u> الجنسي ديالو</p>
  <p>وكشفات المختاري، <b>فندوة</b> <b>صحفية</b> حول آخر مستجدات <i>ملفي</i> اعتقال <i>الصحافيين</i> <b>سليمان</b> الريسوني وعمر الراضي، <u>من</u> تنظيم دفاعهم وعائلتهم، <i>اليوم</i> الاثنين، أن “آدم” من <i>خلال</i> رسالتو، قال <i>أمور</i> مامايناش على عائلتو، <i>من</i> قبيل <i>باه</i> ضربو بالعصا دالكراطة <i>من</i> بعد ما عرف ميولو <b>الجنسي،</b> <b>وعائلتو</b> متشددين بزاف وإسلاميين، <b>وممكن</b> يقتلوه</p>
  <h1>وتساءلات المختاري فهذ الإطار: <b>“واش</b> اللي دعى واليديه قدام المنتظم الدولي بهذ الطريقة يحير فسليمان الريسوني؟”</h1>
  <p><i>وزادت</i> كتساءل المختاري كيفاش <u>آدم</u> تعرض للاغتصاب من الريسوني بالطريقة اللي قال، لكن <u>فالمقابل</u> مازال كيهضر معها هي اللي <u>مرات</u> “المغتصب ديالو”، وكيطلبها تعاونو <b>فالرسالة،</b> اللي <u>كتقول</u> انها ترجماتها <u>وسيفطاتها،</u> <u>بالإضافة</u> <b>لانها</b> عاوناتو <u>فحوايج</u> خرى</p>
  <h2>وكشفات خلود أن حالة <i>الريسوني</i> صعيبة، بحكم انه داير الإضراب <u>على</u> الطعام، <i>وهو</i> كيعاني من مرض مزمن وصحتو ماشي حتى <b>لتما</b></h2>
  <p>وحضر <i>فالدوة</i> داليوم المعطي <b>منجب،</b> اللي <b>يالاه</b> خرج بسراح مؤقت، كيف حضر فيها محامي <b>عمر</b> الراضي والريسوني <u>ميلود</u> قندير، <u>ووالد</u> عمر ادريس <b>الراضي</b></p>
  <h4></h4>